S-645/2020

Dómur

Mál þetta, sem dómtekið var 19. febrúar sl., er höfðað með ákæru, útgefinni af lögreglustjóranum á höfuðborgarsvæðinu 28. janúar 2020, á hendur E-x-x V-x-x, kt. [...], [...], [...] og A-x-x M-x-x, kt. [...], [...], [...], fyrir fjársvik með því að hafa í félagi, á tímabilinu 16. janúar – 27. janúar 2017, í alls 23 skipti, svikið út vörur að samtals andvirði 96.231 kr., í þjónustustöðvum Olíuverslunar Íslands hf., kt. 5002693249, á höfuðborgarsvæðinu, með því að framvísa þar í blekkingarskyni og án heimildar greiðslukorti A, kt. [...], sem ákærðu höfðu komist yfir og látið þannig skuldfæra andvirði varanna á kortareikning eiganda eins og hér greinir:

Tilvik

Dags.

Vettvangur

Fjárhæð

1

16. 01. 2017

Olís Hamraborg

5.000 kr.

2

16. 01. 2017

Olís Garðabæ

2.000 kr.

3

17.01. 2017

Olís Sæbraut

10.000 kr.

4

19. 01. 2017

Olís Mjódd

8.514 kr.

5

19. 01. 2017

Olís Klöpp

5.000 kr.

6

20. 01. 2017

Olís Ánanaust

5.599 kr.

7

21. 01. 2017

Olís Mjódd

12.000 kr.

8

21. 01.2017

Olís Norðlingaholti

7.000 kr.

9

22. 01. 2017

Olís Sæbraut

9.332 kr.

10

24. 01. 2017

Olís Klöpp

10.000 kr.

11

25. 01. 2017

Olís Álfheimum

150 kr.

12

25. 01. 2017

Olís Gullinbrú

10.000 kr.

13

26. 01. 2017

Olís Sæbraut

1.295 kr.

14

26. 01. 2017

Olís Klöpp

1.295 kr.

15

27. 01. 2017

Olís Garðabæ

1.148 kr.

16

27. 01. 2017

Olís Garðabæ

316 kr.

17

27. 01. 2017

Olís Klöpp

315 kr.

18

27. 01. 2017

Olís Klöpp

735 kr.

19

27. 01. 2017

Olís Klöpp

829 kr.

20

27. 01. 2017

Olís Klöpp

618 kr.

21

27. 01. 2017

Olís Klöpp

2.570 kr.

22

27. 01. 2017

Olís Klöpp

2.120 kr.

23

27. 01. 2017

Olís Klöpp

395 kr.

Samtals

96.231 kr.

Telst þetta varða við 248. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Verjendur ákærðu krefjast vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningum ákærðu og öðrum gögnum málsins að ákærðu eru sek um þá háttsemi sem þeim er gefin að sök og eru brot þeirra rétt heimfærð til refsiákvæðis í ákæru.

Við ákvörðun refsingar í máli þessu verður það virt báðum ákærðu til refsiþyngingar samanber 2. mgr. 70. gr. almennra hegningarlaga nr. 19/1940 að um mörg brot eru að ræða og að þeir frömdu brotin í sameiningu. Aftur á móti ber að virða þeim það til refsimildunar samanber 2., 5. og 8. tölulið 1. mgr. sömu greinar að þeir hafa játað brot sín skýlaust, sýnt iðrun og að um lágar fjárhæðir er að ræða. Þá verður einnig að líta til þess við ákvörðun refsingar hve langt er um liðið síðan brotin voru framin og að ákæruvaldið hefur engar skýringar getað gefið á þessum drætti á meðferð málsins sem gengur gegn málshraðareglu 2. málsl. 3. mgr. 18. gr. og 2. málsl. 2. mgr. 53. gr. laga nr. 88/2008.

Ákærði, E-kk-nf V-x-x, er fæddur í [...]. Samkvæmt framlögðu sakavottorði, dagsettu 23. janúar 2020 hefur hann frá árinu 2014 gengist undir eina lögreglustjórasátt og hlotið sex dóma, allir dómarnir voru vegna umferðarlagabrota utan einn sem var þar að auki vegna brota á hegningar og lögreglulögum. Hann hefur ekki áður hlotið refsingu vegna brota á auðgunarkafla almennra hegningarlaga. Brot þau er hann er sakfelldur nú voru framin fyrir uppsögu dóms frá 25. maí 2017, þar sem hann var dæmdur í 12 mánaða fangelsi, dóms frá 30. maí 2018 þar sem hann var dæmdur í 10 mánaða fangelsi og dóms frá 20. mars 2019 þar sem hann var dæmdur í 18. mánaða fangelsi. Verður ákærða því nú dæmdur hegningarauki samanber 78. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga. Að virtum sakaferli ákærða þykir ekki unnt að skilorðsbinda refsinguna.

Ákærði, A-x-x M-x-x, er fæddur í [...]. Samkvæmt framlögðu sakavottorði, dagsettu 24. janúar 2020, hefur hann ekki áður gerst sekur um refsivert brot.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði E-kk-nf, greiði málsvarnarþóknun skipaðs verjanda síns, H-kk-ef Þ-kk-ef lögmanns, 105.400 krónur, að meðtöldum virðisaukaskatti.

Ákærði A-x-x, greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti. Engan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-x-x V-x-x, sæti fangelsi í 30 daga.

Ákærði E-kk-nf greiði greiði málsvarnarþóknun skipaðs verjanda síns, H-kk-ef Þ-kk-ef lögmanns, 105.400 krónur.

Ákærði A-x-x M-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði A-x-x, greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur.

H-kvk-nf S-kvk-nf B-kvk-nf

D Ó M S O R Ð:

Ákærði, E-x-x V-x-x, sæti fangelsi í 30 daga.

Ákærði E-kk-nf greiði greiði málsvarnarþóknun skipaðs verjanda síns, H-kk-ef Þ-kk-ef lögmanns, 105.400 krónur.

Ákærði A-x-x M-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði A-x-x, greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur.

H-kvk-nf S-kvk-nf B-kvk-nf